open-index/open-wikipedia-markdown huggingface dataset:
Karkenbezirk Neddersassen-West

De **Karkenbezirk Neddersassen-West** is en Karkenbezirk von de Sülvstännige Evangeelsch-Luthersche Kark (SELK) un en Körperschop von dat apentliche Recht. De Karkenbezirk höört to’n Sprengel Noord von de SELK un hett 30 Gemenen in 13 Parrbezirke. Seet is de Zionskark in Soltau (*An de Zionskark 5, 29614 Soltau*).

## Struktur

Vörstand von’n Karkenbezirk is en Supperndent, de tohoop mit’n Karkenbezirksbiraad dat Leid hett. De annern Orgaans sünd de Karkenbezirkssynood, de elk Johr tohoopkummt. Synodale stellt en Karkengemeen mit jümmer een Lai un een Pastoor. Blangen de Synood is de Bezirksparrkunvent noch en Orgaan von’n Karkenbezirk. Dor höört all Pastoorn in’n aktiven Deenst to.

## Luthersche Karkengemenen

* Parrbezirk Bremen
* Parrbezirk Bremerhoben/Stubben
* Parrbezirk Brouk/Stellsfellen (Matthäus Brouk, Matthäus Stellsfellen)
* Parrbezirk Farm
* Harmsborg
** Parrbezirk Grote Krüüzkarkengemeen Harmsborg
** Parrbezirk Lütte Krüüzkarkengemeen Harmsborg / St. Johannisgemeen Bleckmer
* Parrbezirk Hesel
* Parrbezirk Hörpel (St. Pauli Hörpel)
* Parrbezirk Ollnborg
* Parrbezirk Soltau
* Parrbezirk Söttmer/Zittens
* Parrbezirk Stood
* Parrbezirk Tarmst
* Parrbezirk Veern/Rodenborg

## Supperndentur
De Supperndent von’n Karkenbezirk Neddersassen-West is opstunns Peter Rehr. De Supperndentur is jümmer de Parrseet von’n Supperndent, opstunns in Soltau.

## Karkenbezirksbiraad

De Karkenbezirksbiraad besteiht ut’n Supperndent, twee Pastoorn un dree Laien.

## Weblenken

* Websteed von de SELK (hoochdüütsch)
* Websteed von de Zionskark in Soltau as Supperndentur (hoochdüütsch)
Sellhorn

**Sellhorn** betekent

* Sellhorn, Oort in de Gemeen Bissen in’n Landkreis Heidkreis, Neddersassen,
* Sellhorn, Oort in de Gemeen Heeßel in’n Landkreis Rodenborg, Neddersassen.

**Sellhorn** is de Familiennaam von

* Thorsten Sellhorn (* 1973), düütschen Ökonoom,
* Werner Sellhorn (1930–2009), düütschen Lektor.

Kiek ok bi: Seelhorn.
Sellhorn (Landkreis Rodenborg)

**Sellhorn** () is en lütt Dörp in de Gemeen Heeßel (Samtgemeen Zeven) in’n Landkreis Rodenborg, Neddersassen. De Oort höört polietsch al von öllers bi Steddörp mit bi.

## Geografie

Sellhorn liggt op de Stoder Geest. Dör den Oort flütt de Sellhorner Beek, de in’n Westen von dat Dörp in’n Knüllbeek münnt.

De Naveröörd sünd Wangersen in’n Noorden, Hogenhusen in’n Noordoosten, Lütt Ippens in’n Oosten, Groot Ippens in’n Süüdoosten, Maschhorst un Langenfeld in’n Süden, Bötzen in’n Süüdwesten un Steddörp in’n Westen.

## Historie

In de Franzosentied von 1810 bet 1814 hett de Oort to de Mairie Zeven in’n Kanton Zeven höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Böörd Heeßel von dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg.

In’n Eersten Weltkrieg is een Soldaat ut Sellhorn fullen oder vermisst.

### Inwahnertall

### Religion

Sellhorn is evangeelsch-luthersch präägt un höört to dat Kaspel von de Viti-Kark in Heeßel.

## Kultur

En Denkmaal för de Fullenen ut de twee Weltkrieg’ steiht in Heeßel op’n Karkhoff.

## Weertschop un Infrastruktur

In’n Westen von’n Oort, na Steddörp hen, liggt de Funktoorn Steddörp.

### Verkehr

Dör Sellhorn löppt de Kreisstraat 134, de in’n Westen in Steddörp an de Landsstrat 124 ran geiht un in’n Süüdosten över Ippens un Vierden an de L&nbsp;130 ran. Lüttjere Straten gifft dat ans na Wangersen un Maschhorst.

De nächste Autobahn is de Autobahn 1 (Afsnidd Hamborg–Bremen). De Opfohrt 47 Zittens liggt so negen Kilometer in’n Süüdoosten von Sellhorn.

De nächste Bahnhoff is so bi 14 Kilometer wied weg in’n Noordoosten de Bahnhoff Harsfeld an de Bahnlien Bremerhoben–Buxthu.

## Footnoten
Herbert Wehner

**Herbert Richard Wehner** (* 11. Juli 1906 in Dresden; † 19. Januar 1990 in Bonn) weer en düütschen Politiker vun de KPD (1927-1942) un de SPD (vun 1946 af an). He is vun 1966 bit 1969 Bundsminister for gesamtdüütsche Fragen un achternah bit 1983 Vörsitter vun de SPD-Fraktschoon in’n Düütschen Bundsdag ween. 

Wehner is 1927 in de KPD intreden un is Afordenten in den Landdag vun Sassen wurrn. As he in’t Exil möss, höör he to dat Zentralkomittee vun de KPD to. Nadem de Nazis in Düütschland de Macht overnahmen harrn, hett he sik vun 1937 bit 1941 in Moskau in dat Hotel Lux upholen, wat hüdigendags en sunnerlich slechten Naam hett. As dat mit Stalin sien Groten Terror losgung, hett he nix afkregen, man dat gifft Henwiese, he harr annere düütsche Kommunisten ankleit – un unner Umstänn so sien Leven rett´. 1941 is he na Sweden henstüert wurrn. He scholl dor den Wedderstand gegen dat NS-Regimne in Gang bringen. 1942 is he insperrt wurrn un hett dat Enn vun den Krieg achter Trallen in Sweden mitmaakt. To düsse Tied is he ut’e KPD rutsmeten wurrn. Em is vörsmeten wurrn, he harr den Updrag vun de Partei nich utföhrt. 1946 keem he na Hamborg un is dor een vun de groten Mackers vun de SPD wurrn. Vunwegen siene Geschicht is he avers meist in’e tweede Reege bleven, unner annern as stellvertredenden Vörsitter vun Partei un Fraktschoon. He is woll eerst laat een vun de parteiinternen Reformers wurrn, man he hett doch en goden Deel dorto bidragen, datt de SPD sik entwickelt hett vun en Partei for en bestimmte Klientel to en Volkspartei. He bekenn sik to Westintegratschoon, Marktweertschop un Bundswehr (Godesberger Programm). Nadem de SPD 1982 de Macht in’n Bund verlaren harr, hett Wehner Bott geven un sik nich mehr upstellen laten for de Bundsdagswahl 1983. Dor hett he denn ok sien Amt as Fraktschoonsvörsitter mit upgeven.

## Belege


## Weblenken
Karkenkreis Wasra

De evangeelsch-luthersche **Karkenkreis Wasra** is en Karkenkreis in Neddersassen. He höört bi’t Sprengel Lümborg von de Evangeelsch-luthersche Landskark Hannover. To’n Karkenkreis Wasra höört üm un bi 45.000 Liddmaten (Stand 14. Oktober 2005) in 14 Kaspels op en Rebeed von 774 km². Supperndent is Ottomar Fricke. He hett sien Seet in de Straat *An’t Klooster 1A* in Wasra.

## Geografie

De Karkenkreis Wasra liggt in de Midd von Neddersassen. Dat Rebeed is de ole Landkreis Fambossel.

De Karkenkreis grenzt in’n Noorden an’n Karkenkreis Rodenborg, in’n Noordoosten an’n Karkenkreis Soltau, in’n Süüdoosten an’n Karkenkreis Celle, in’n Süden an’n Karkenkreis Borgwedel-Langenhagen, in’n Süüdwesten an’n Karkenkreis Niestadt-Wunsdörp un an’n Karkenkreis Neenborg, op en ganz lütt Enn in’n Westen an’n Karkenkreis Syke un in’n Noordwesten an’n Karkenkreis Veern.

## Geschicht

### Supperndenten

* opstunns: Ottomar Fricke

## Karkengemenen in’n Karkenkreis Wasra

* Kark in Ahlden (mit Kapellen in Bier un Hodenhagen)
* Kark in Bommelsen
* Kark in Bomlitz
* Martinskark in Dörpmark
* Johannes-de-Döper-Kark in Düsshorn (mit Kark in Ostenholt)
* Krüüz-Kark in Eickeloh (mit Ole Kark)
* Dionysius-Kark in Fambossel
* St.-Pauli-Kark in Gilten
* Michaelis-Kark in Kerkboitzen
* Georg-Kark in Meinern
* Marienkark in Reten (mit Krüüz-Kark in Kerkwahlje)
* Laurentius-Kark in Swarms (mit Gertruden-Kapell in Ordräwer)
* Johannes-de-Döper-Kark in Wasra (mit St.-Georg-Christophorus-Jodokus-Kark in Stellich)

## Weblenken

* Websteed von’n Karkenkreis (hoochdüütsch)
Reinhard Grindel

**Reinhard Dieter Grindel** (* 19. September 1961 in Hamborg) is en düütschen Politiker von de CDU. Siet 15.April 2016 is he Präsident von de DFB.

Grindel is 1961 in Hamborg boren. Na dat Abitur 1981 in Hamborg hett he as Stipendiat von de Konrad-Adenauer-Stiftung Juristeree an de Universität Hamborg studeert un dat 1988 mit dat eerste juristische Staatsexamen afslaten.

Na dat Studium hett he toeerst as Redaktör för Landspolitik bi Radio Sleswig-Holsteen (RSH) in Kiel arbeidt. 1989 is he as Korrespondent för RSH un de Neue Osnabrücker Zeitung na Bonn wesselt. 1991 is he Redaktör in dat Bonner Studio von Sat.1 worrn un 1992 leitenden Redaktör in dat Studio Bonn von dat ZDF. 1997 hett Grindel dat Leid von dat ZDF-Studio in Berlin övernahmen, bet he von 1999 bet 2002 denn dat Leid över dat ZDF-Studio in Brüssel harr.

Grindel is verheiraadt un hett twee Söhns.

He is 1977 in de CDU rin. He weer eerst in de Junge Union aktiv un hett dor von 1979 bet 1985 to’n Landsvörstand in Hamborg höört. Von 1981 bet 1987 weer he Maat von’n CDU-Kreisvörstand Hamborg-Eimsbüttel.

Siet 2003 is Grindel Viez-Vörsitter von’n CDU-Bezirksverband Elv-Werser.

He hett von 1982 bet 1988 in de Bezirksversammlung von Hamborg-Eimsbüttel seten.

Grindel is bi de Bundsdagswahl 2002 un 2005 över de Landslist Neddersassen in’n Bundsdag intagen. Bi de Bundsdagswahl 2009 kunn he sik in’n Wahlkreis Rodenborg I-Soltau-Fambossel mit 40,2 Prozent gegen Lars Klingbeil (SPD) dörsetten. In de 17. Wahlperiood weer he Maat von’n Binnenutschuss in’n Bundsdag. Ok bi de Bundsdagswahl 2013 hett he mit 44,8 Prozent von de Stimmen wedder sien Wahlkreis wunnen. In de 18. Wahlperiood is he Viez-Vörsitter von’n Sportutschuss.

Grindel is Maat von’n Rodenborger SV. In’n Oktober 2011 weer he Kannedaat för dat Amt as 1. Viezpräsident von’n Neddersassischen Footballverband. In’n Oktober 2013 is he as Schatzmeester in dat Präsidium von’n DFB wählt worrn. He is Viez-Vörsitter von dat Kuratorium von de Robert-Enke-Stiftung.

In April 2016 weer he Präsident von de DFB.

## Weblenken

* Grindel sien Websteed (hoochdüütsch)

## Footnoten
Karl-Heinz Mursch

**Karl-Heinz Mursch** (* 25. September 1911 in Krotoschin; † 13. Juni 2002) weer en düütschen Politiker von de CDU.

Mursch is 1911 in Krotoschin boren. Na dat Abitur 1930 is he in de Rieksmarien intreden un hett sik dor to’n Offzeer utbillen laten. As Korvettenkoptein von de Kriegsmarien hett he von 1939 bet 1945 an’n Tweten Weltkrieg deelnahmen. Toletzt keem he in brietsche Fungenschop, ut de he 1945 wedder free keem.

Mursch hett toeerst as Referent bi de Düütsche Minenrüümdeenstleitung arbeidt. Later weer he Baas von en Afdeel in en Groothannel in Hamborg. Von 1946 bet 1949 weer he bi dat Hamborger Seeschippfohrtsamt. 1949 is he as Beamten in dat Bundsverkehrsministerium wesselt. He weer dor ünner annern Persönlichen Referent un Pressereferent von Bundsverkehrsminister Hans-Christoph Seebohm. 1969 is he as Ministerialraad ut’n Staatsdeenst utscheden.

Mursch is bi de Bundsdagswahl 1969 för den Wahlkreis Horborg-Soltau in’n Düütschen Bundsdag wählt worrn un bi de Bundsdagswahl 1972 noch wedder. He is bet 1976 in’n Bundsdag bleven. Von 1973 bet 1977 weer he ok Maat von dat Europääsche Parlament.
Apeler

**Apeler** () is en Dörp in de Gemeen Schippdörp in’n Landkreis Cuxhoben, Neddersassen. De Oort höört polietsch to de Oortschop Schippdörp binnen de Gemeen.

## Geografie

De Oort liggt dicht bi de Rohr, de in’n Süden langs flütt. In’n Noorden liggt dat Naturschuulrebeed Sellster See un Ossendriftmoor. In’n Westen liggt de Apeler See, de eerst in de Johren 1970 anleggt worrn is, as hier Sand för de Autobahn 27 afboot worrn is.

De Naveröörd sünd Bramel in’n Noordoosten, Sellst mit Pennhoop in’n Oosten, Hosermöhlen un Donnern in’n Süüdoosten, Bexhöv in’n Süden, Nückel, Lox un Hogewort in’n Süüdwesten, Wulsdörp in’n Westen un Suurheid un Schippdörp in’n Noordwesten. Wulsdörp un Suurheid sünd Stadtdelen von Bremerhoben.

## Historie

In de Franzosentied von 1810 bet 1814 hett de Oort to de Mairie Wulsdörp in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1851 to’n Bezirk von dat Borggericht Oolluunbarg in dat Gericht Beverst tohöört. Von 1851 bet 1859 weer de Oort denn in dat Amt Beverst un von 1859 bet 1885 in dat Amt Leh. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben.

De Oort is 1929 Deel von de Gemeen Schippdörp worrn.

In’n Eersten Weltkrieg sünd dree Soldaten ut Apeler fullen oder vermisst.

### Inwahnertall

### Religion

Apeler is evangeelsch-luthersch präägt un höört to dat Kaspel von de Martin-Kark in Schippdörp.

## Kultur

In Apeler steiht en Denkmaal för de Fullenen ut de twee Weltkrieg’.

## Weertschop un Infrastruktur

### Verkehr

Apeler liggt an en lütte Blangenstraat von de Kreisstraat 58, de in’n Noordwesten över Schippdörp na Bremerhoben rin geiht un in’n Oosten in Sellst an de Landsstraat 143 ran.

De nächste Autobahn is de Autobahn 27. De Opfohrt 8 Geestmünn liggt so fiev Kilometer in’n Noordwesten von Apeler.

De nächste Bahnhoff is so bi veer Kilometer wied weg in’n Oosten de Bahnhoff Sellst an de Bahnlien Bremerhoben–Buxthu.

## Footnoten
Ohr

**Ohr** betekent

* Ohr, Orgaan to’n Hören,
* Ohr, Deel von Gräser, in den de Köörn sitt,
* Ohr, Figur in de Heraldik,
* Ohr, düütsch Plattenlabel,
* Ohr, Oort in de Gemeen Emmerthal in’n Landkreis Hameln-Purmunt, Neddersassen.

**Ohr** is de Familiennaam von

* Fred Ohr (* 1919), US-amerikaanschen Fleger,
* George E. Ohr (1857–1918), US-amerikaanschen Keramikkünstler,
* Helmut Ohr (1908–2002), düütschen Weertschopsjurist,
* Martine Ohr (* 1964), nedderlandschen Feldhockeyspeler,
* Renate Ohr (* 1953), düütsche Weertschopswetenschopperin,
* Stian Ohr (* 1978), noorweegschen Footballspeler.
Oortschop

De **Oortschop** () is en Verwaltungseenheit ünnerhalv von de Gemeen. Wat en Oortschop utmaakt, is binnen Düütschland un Öösterriek na Bundsland verscheden.

In de Swiez is de Oortschop en allgemenen Utdruck för Oort, ahn besünnere Definitschoon.

## Düütschland

Bi de Kommunalreformen in de Bundslänner sünd veel Öörd to gröttere Gemenen tohoopleggt worrn. Dorüm sünd in en Reeg Bundslänner Oortschoppen inricht worrn, dat de Lüüd in de enkelten Öörd wieder direkt vör Oort polietsch partiziperen köönt.

Dat gifft Oortschoppen in de Bundslänner Baden-Württemberg, Neddersassen, Noordrhien-Westfalen, Sassen, Sassen-Anholt und Döringen.

### Neddersassen

In Neddersassen sünd besünners na de Gemeenreform in de Johren 1970 veel grote Gemenen grünnt worrn. In Neddersassen dröfft Eenheitsgemenen Oortschoppen inrichten. Gemenen, de to en Samtgemeen tohöört, dröfft dat nich. En Oortschop hett en enkelten Oortsvörsteiher oder en Oortsraad mit Oortsbörgermeester, de bi de Kommunalwahlen nee wählt warrt. De Regeln sünd fastleggt in de Neddersassische Gemeenordnung in de Paragrafen 55e–i.

De Oortschoppen sünd in de Hauptsatzung von de Gemeen fastleggt.

En Oortschop besteiht nich jümmer ut een Oort. Besünners wenn Gemenen al vör de Gemeenreform in de Johren 1970 tohoopleggt worrn sünd, bestaht de Oortschoppen faken ut mehr as een Oort.

### Hessen

In Hessen heet de Oortschop Oortsbezirk.

### Rhienland-Palz

In Rhienland-Palz heet de Oortschop Oortsbezirk.
Nee Eversdörp

**Nee Eversdörp** () is en Dörp in de Gemeen Eversdörp (Samtgemeen Geestborn) in’n Landkreis Rodenborg, Neddersassen.

## Geografie

De Meh hett ehren Born bi Nee Eversdörp. In’n Süden liggt de Hinzel.

De Naveröörd sünd Doornsood un Alfs in’n Noordoosten, Eversdörp in’n Oosten, Örel in’n Süüdoosten, Hipst in’n Süden, Op de Hööv mit Drüddgeest in’n Westen un Olenstöhlen, Olenkamp, Lüttenhain un Grotenhain in’n Noordwesten.

## Historie

Nee Eversdörp is eerst na’n Eersten Weltkrieg grünnt worrn, op en Stück Moor- un Heidland, dat nee kultiveert worrn is.

### Verwaltungsgeschicht

De Gemeen Nee Eversdörp is 1924 grünnt worrn un leeg in’n Kreis Bremervöör. 1932 is dat Deel von’n ne’en, grötteren Kreis Bremervöör worrn un 1977 von’n Landkreis Rodenborg.

De Oort is 1966 Liddmaat von de Samtgemeen Eversdörp worrn. Mit de Gemeenreform in Neddersassen to’n 1. März 1974 is de Samtgemeen oplööst un Nee Eversdörp Deel von de Gemeen Eversdörp worrn.

### Religion

Nee Eversdörp is evangeelsch-luthersch präägt un höört to dat Kaspel von de Bethlehem-Kark in Hipst. Vör 1961 hett de Oort to dat Kaspel von de Kark in Örel höört.

För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört.

## Kultur

### Verenen

Nee Eversdörp hett en egene freewillige Füürwehr.

## Weertschop un Infrastruktur

### Verkehr

Dör Nee Eversdörp löppt de Kreisstraat 124, de in’n Süüdwesten an de K&nbsp;116 geiht un in’n Noordoosten an de Landsstraat 119 ran.

De nächste Autobahn is de Autobahn 27. De Opfohrt 8 Geestmünn liggt so 30 Kilometer in’n Westen von Nee Eversdörp.

De nächste Bahnhoff is so bi fiev Kilometer wied weg in’n Süden de Bahnhoff Op de Hööv an de Bahnlien Bremerhoben–Buxthu.

### Scholen

De Schölers ut’n Oort gaht na de Grundschool Eversdörp/Alfs in Eversdörp. Later wesselt se na Oberschool op de Geestborn-School in Örel oder na dat Gymnasium Bremervöör.
Veikka Gustafsson

**Eero Veikka Juhani Gustafsson** (* 14. Januar 1968 in Espoo, Finnland) is en finnisch Bargstieger.

He is de eerste Mann ut Finnland, de de Mount Everest besteegen hett. 1997 hett he de Bestiegen wedderhaalt, ditmal aber ahn Suerstoff, un so weer he ok in disse Oort un wies de eerste ut Finnland. Dorto kummt, dat he in’ Juli 2009 dat schafft hett, all 14 Achtdusender to bestiegen.

## Besteegen Achtdusender
* Mount Everest, Fröhjohr 1993, mit tosätzlichen Suerstoff
* Dhaulagiri, Harvst 1993
* K2, Sömmer 1994
* Lhotse, Fröhjohr 1995
* Makalu, Fröhjohr 1995
* Mount Everest, Fröhjohr 1997, to’n tweeten Mal  – ditmal ahn tosätzlichen Suerstoff
* Manaslu, Fröhjohr 1999
* Dhaulagiri, Fröhjohr 1999, to’n tweten Mal
* Shishapangma, Fröhjohr 2001
* Nanga Parbat, Sömmer 2001
* Mount Everest, Fröhjohr 2004, to’n darten Mal
* Cho Oyu, 22. April 2005
* Annapurna, 12. Mai 2005
* Kangchendzönga, 14. Mai 2006
* Gasherbrum II, Sömmer 2008
* Broad Peak, Juli 2008
* Gasherbrum I, Juli 2009

Gustafsson bestiggt siet den eersten Mount-Everest-Bestiegen all Bargen ahn tosätzlichen Suerstoff. 

## Wiederen Spood
### In de Alpen
* Frendo-Pieler
* Bonatti-Pieler
* Les Courtes, Nordwand (Swiezer Route)

### In’ Himalaya
* Pik Kommunismus (7495 m) un Pik Korsenevskaja (7105 m), Sömmer 1993
* Mount Everest (8848 m), Fröhjohr 1996. He reck 7500 m.
* Annapurna (8091 m), Fröhjohr 2000. Ahn den Tipp to recken.
* Annapurna (8091 m), Fröhjohr 2002. He keem bit up 7300 m.
* Kangchendzönga (8586 m), Fröhjohr 2003. Bi 7100 m muss he ümdreihn.

### In de Antarktis
* Mount Vinson (5140 m), Winter 1996. Hööchst Barg vun de Antarktis.
* Veer Eerstbestiegen in de Antarktis, Winter 1997. He reck den Mount Gardner (4587 m) un en unbekannten Tipp, de later Mount Sisu (4300 m) nömmt wurr.

## Weblenken
Veikka Gustafsson up  everesthistory.com
Friedrich Ludwig Weusthoff

**Friedrich Ludwig Weusthoff** (* 3. Mai 1795 in Celle; † 24. März 1879 in Horborg) weer en düütschen Koopmann.

Weusthoff is 1827 in Celle boren. 1827 töög he mit siene Fro Amalie (borene Kort) na Horborg un hett dor dat Geschäft „En Gros“ apenmaakt. 

Von 1852 bet 1871 weer he Börgervörsteher. 1866 is he to’n Präsident von de Hannelskamer Horborg, Winsen, Soltau un Töst wählt worrn. 1868 weer he as Vertreder von de Hannelskamer un dem Hannelsvereen Horborg an de Verhandlungen von’n veerten Düütschen Hannelsdag dorbi. Von 1870 bet 1879 weer he för den Wahlkreis Hannover 29 (Horborg) Maat von dat Prüüßsche Aforntenhuus. He weer dor in de Natschonalliberale Partei. Bi de Wahl 1870 hett he sik mit 50,4&nbsp;% von de Stimmen dörsett, 1873 mit 58,2&nbsp;% un 1876 mit 68,6&nbsp;%. Von 1872 af an hett he in Berlin leevt, keem aver 1876 na Horborg trügg.

Weusthoff is an’n 3. Mai 1876 Ehrenbörger von de Stadt Horborg worrn. In’n Stadtteil Heimfeld hett de fröhere Bartelsstraat na em den ne’en Naam *Weusthoffstraat* kregen. Al 1875 is de *Amalienstraat* na Weusthoff siene Fro nöömt worrn.

## Footnoten
Adickes

**Adickes** is de Familiennaam von

* David Adickes (* 1927), US-amerikaanschen Bildhauer,
* Erich Adickes (1866–1928), düütschen Philosoof,
* Erich Friedrich Adickes (1778–1838), düütschen Politiker,
* Ernst Adickes (1845–1909), düütschen Jurist,
* Ernst Friedrich Adickes (1811–1878), düütschen Politiker,
,
* Mark Adickes (* 1961), US-amerikaanschen American-Football-Speler,
* Wilhelm Diedrich Adickes (1817–1896), düütschen Jurist.
Wilhelm Diedrich Adickes

**Wilhelm Diedrich Adickes** (* 6. Oktober 1817 in Millm; † 14. Oktober 1896 in Lesum) weer en düütschen Jurist.

Adickes is 1817 op Hoff Rosengoorn in Millm-Südermarren as Söhn von Dorothea Veronica, borene Eibs (11. Mai 1783–21. November 1848), un Erich Friedrich Adickes (24. Juli 1778–3. Juni 1838) boren. He weer 1843 Amtsauditer bi dat Amt Oosterholt, 1844 Amtsauditer bi dat Amt Harsfeld un is denn in dat Amt Harsfeld Amtsassesser worrn. Dat is he bleven, bet in dat Johr 1852 dat Amtsgericht Lesum nee inricht worrn is. Dor is he 1854 Amtsrichter worrn. Dit Amt harr he bet 1894.

Adickes hett an’n 16. Mai 1845 in Uchte Therese Henriette Charlotte Theodore Chappuzeau (8. Mai 1822–29. Mai 1898) freet, de Dochter von Christoph Wilhelm Chappuzeau. De beiden harrn de Kinner Franz (19. Februar 1846–4. Februar 1915), Magdalene Emilie Dorothea (8. Januar 1849–21. Februar 1917), Ernst Eduard (* 21. Dezember 1850) un Erich (29. Juni 1866–8. Juli 1928).

## Footnoten
Chappuzeau

**Chappuzeau** is de Familiennaam von

* Adolf von Chappuzeau (1857–1939), düütschen evangeelschen Pastoor,
,
* Daniel-Paul Chappuzeau de Baugé († 1739), franzööschen Librettist,
* Luise Sophie Chappuzeau (1841–1901), düütsche Diakonisse,
* Samuel Chappuzeau (1625–1701), franzööschen Schriever.
Kanaalhütt

**Kanaalhütt** () is en lütten Oort in de Gemeen Geestland in’n Landkreis Cuxhoben, Neddersassen. De Oort hett polietsch von öllers bi Lintig bihöört.

## Geografie

Dicht bi Kanaalhütt geiht de Beers-Geest-Kanaal langs. So bi een Kilometer in’n Süden flütt de Wittgeest vörbi.

De Naveröörd sünd Lintig in’n Noordoosten, Meckelst in’n Oosten, Wisswohl un Hainmöhlen in’n Süüdoosten, Ringst in’n Süden, Kührst in’n Süüdwesten un Alfst un Beers in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Loomst in’n Kanton Bremervöör höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Vaagdie Lintig von dat Amt Beers tohöört un denn to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

De Oort hett vör’n 1. Januar 2015 to de Gemeen Lintig höört. Sietdem höört he to de gröttere Gemeen Geestland.

### Inwahnertall

### Religion

Kanaalhütt is evangeelsch-luthersch un evangeelsch-reformeert präägt un höört to dat Kaspel von de Simultankark St. Fabian in Ringst.

## Weertschop un Infrastruktur

### Verkehr

Kanaalhütt liggt an de Landsstraat 128, de in’n Noordwesten na Beers geiht un in’n Süüdoosten över Hainmöhlen, Köhlen un Geestenseth na Beverst.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 5 Debst liggt so 17 Kilometer in’n Westen von Kanaalhütt.

De nächste Bahnhoff is so bi ölven Kilometer wied weg in’n Süden de Bahnhoff Geestenseth an de Bahnlien Bremerhoben–Buxthu. Von 1896 bet 1968 hett dat ok Personenverkehr op de Bahnlien Bremerhoben–Beers geven. De Bahnhoff Beers leeg fiev Kilometer in’n Noordwesten von’n Oort.

## Footnoten
Krönkenhütt

**Krönkenhütt** () is en lütten Oort in de Gemeen Geestland in’n Landkreis Cuxhoben, Neddersassen. De Oort höört polietsch von öllers bi Köhlen mit bi.

## Geografie

Dicht bi de Krönkenhütt flütt in’n Noorden de Scheebeek langs. De Oort liggt twüschen de Naturschuulrebeden Mietenmoor un Windbrackenholt.

De Naveröörd sünd Meckelst in’n Noorden, Grotenhain in’n Noordoosten, Olenstöhlen, Olenkamp un Lüttenhain in’n Oosten, Nee Eversdörp in’n Süüdoosten, Drüddgeest un Op de Hööv mit Bokelah un Drachel in’n Süden, Köhlen in’n Süüdwesten, Ringst in’n Westen un Hainmöhlen, Wisswohl un Langel in’n Noordwesten.

## Historie

### Verwaltungsgeschicht

De Oort hett vör 1859 to de Vaagdie Lintig in dat Amt Beers tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

### Inwahnertall

### Religion

Krönkenhütt is evangeelsch-luthersch un evangeelsch-reformeert präägt un höört to dat Kaspel von de Simultankark St. Fabian in Ringst.

## Weertschop un Infrastruktur

### Verkehr

Na Krönkenhütt gifft dat blots lüttjere Straten. De Weg na Süüdoosten geiht över Olenstöhlen un Olenkamp un denn över de Lüttenhainer Straat na Grotenhain an de Landsstraat 119 ran oder över de Grotenhainer Straat in Köhlen an de L&nbsp;128 ran.

De nächste Autobahn is de Autobahn 27. De Opfohrt 8 Geestmünn liggt so 27 Kilometer in’n Westen von Krönkenhütt.

De nächste Bahnhoff is so bi ölven Kilometer wied weg in’n Süüdwesten de Bahnhoff Geestenseth an de Bahnlien Bremerhoben–Buxthu.

## Footnoten
Martin Brüns

**Martin Brüns** (* 14. Mai 1911 in Achem; † 12. Oktober 1976 in Bremen) weer en düütschen Politiker von de SPD.

Brüns is 1911 in Achem boren un weer dor ok op de Volksschool. Na de School hett he en Lehr as Schriftsetter maakt. Nadem he veer Johr lang ahn Arbeid weer, hett he den Beroop wesselt un is Dreiher worrn. He hett denn teihn Johr in’n Schippbo in Bremen arbeidt. Na de Machtergreifung weer he na 1933 illegal in’n polietschen Wedderstand aktiv. Nadem de Twete Weltkrieg 1945 toenn weer, hett he in de Kommunalverwaltung von’n Landkreis Rodenborg anfungen.

Al 1925 is Brüns Maat von de Fre’e Gewerkschaft worrn un weer siet 1927 Funkschonär von de Sozialistische Arbeiderjugend. In de SPD is he 1930 ringahn.

Von 1946 bet 1952 weer he Parteisekretär von de SPD un weer Maat von’n ernannten un 1946 von’n wählten Gemeenraad von Bieren. Twee Johr later is he Maat von’n Kreisdag von’n Landkreis Veern worrn un in’n Januar 1959 Börgermeester in Bieren. Von April 1961 bet September 1968 weer he Viez-Landraad von’n Landkreis Veern.

Brüns weer von’n 20. April 1947 bet 20. Juni 1974 (eerste bet sövente Wahlperiood) Maat von’n Landdag von Neddersassen. He is in all de Tied as Direktkannedaat in’n Wahlkreis Achem-Veern wählt worrn. 1966 hett he dat Grote Verdeenstkrüüz von’n Verdeenstorden von de Bundsrepublik Düütschland kregen. He weer ok Dreger von dat Grote Verdeenstkrüüz von’n Neddersassischen Verdeenstorden.
Dieter Möhrmann

**Dieter Möhrmann** (* 6. März 1948 in Soltau) is en düütschen Politiker von de SPD. 

Möhrmann is 1948 in Soltau boren. Na de Realschool hett he en Lehr as Industriekoopmann maakt un as koopmännschen Anstellten arbeidt. Op’n tweten Bildungsweg hett he Afsluss as Diplom-Bedrievsweert un as Diplom-Hannelslehrer maakt. He weer denn Studienraad an en Hannelsschool in Horborg. 

1971 is Möhrmann in de SPD rin. Siet 1972 sitt he in’n Stadtraad von de Stadt Snevern. Von 1974 bet 1991 weer he Vörsitter von de SPD-Frakschoon un von 1991 bet 1996 Börgermeester von Snevern. Siet 1981 is Möhrmann ok Afornten von’n Kreisdag von’n Landkreis Heidkreis. Dor is he Vörsitter von de SPD-Frakschoon. Von 1991 bet 2010 weer he tosätzlich Vörsitter von’n SPD-Bezirk Noord-Neddersassen.

Möhrmann weer von 1982 bet 1986 un von 1989 bet 2013 Maat von’n Landdag von Neddersassen. Bi de Landdagswahlen 1994 un 1998 hett he dat Direktmandaat in’n Wahlkreis Soltau haalt. 1994 mit 43,2&nbsp;% von de Eerststimmen un 1998 mit 46,7&nbsp;%. Von 1999 bet 2008 weer he Parlamentarschen Geschäftsföhrer von de SPD-Landdagsfrakschoon un von März 2008 bet Anfang 2013 Viezpräsident von’n Landdag. Bi de Landdagswahl 2013 is he ut Öllersgrünn nich mehr wedder antreden.

Möhrmann leevt in Snevern un is evangeelsch-luthersch. He is verheiraadt un hett twee Kinner.

## Footnoten



## Weblenken

* Möhrmann sien Websteed (hoochdüütsch)
Debsterbüttel

**Debsterbüttel** () is en Oort in de Gemeen Geestland in’n Landkreis Cuxhoben, Neddersassen. De Oort höört polietsch to de Oortschop Debst binnen de Gemeen.

## Geografie

Debsterbüttel liggt dicht bi de Steed, an de Grote Beek un Lütte Beek tohoopfleten doot.

De Naveröörd sünd Hemendörp in’n Noordoosten, Drangst in’n Oosten, Wehden un Laven in’n Süüdoosten, Spaden un Leherheid mit Fehrmoor in’n Süüdwesten, Langen in’n Westen un Debst in’n Noordwesten. Leherheid un Fehrmoor höört to de Stadt Bremerhoben.

## Historie

### Verwaltungsgeschicht

De Oort hett vör 1859 to de Vaagdie Sievern in de Böörd Debst, Amt Beers, tohöört un von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

Debsterbüttel weer fröher en egen Gemeen, is aver in de Midd von dat 19. Johrhunnert Deel von de Gemeen Debst worrn.

De Gemeen Debst hett von 1971 bet 1974 to de Samtgemeen Langen höört un is an’n 1. März 1974 Deel von de Gemeen Langen worrn. De Gemeen Langen wedder is an’n 1. Januar 2015 in de Gemeen Geestland opgahn.

### Inwahnertall

### Religion

Debsterbüttel is evangeelsch-luthersch präägt un höört to dat Kaspel von de Dionysius-Kark in Debst.

## Weertschop un Infrastruktur

För Debsterbüttel is de Freewillige Füürwehr Debst mit tostännig.

### Verkehr

Dör Debsterbüttel löppt de Kreisstraat 64, de in’n Noordwesten na Debst an de Landsstraat 118 ran geiht un in’n Süüdoosten na Wehden an de K&nbsp;63.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 5 Debst liggt so dree Kilometer in’n Noordoosten von Debsterbüttel.

De nächste Bahnhoff is so bi teihn Kilometer wied weg in’n Süüdwesten de Bahnhoff Leh an de Bahnlien Bremerhoben–Cuxhoben. Von 1896 bet 1968 harr de Oort mit’n Bahnhoff Debst an de Bahnlien Bremerhoben–Beers en egen Bahnhoff.

## Footnoten
Haxhoorn

**Haxhoorn** () is en lütten Oort in de Gemeen Geestland in’n Landkreis Cuxhoben, Neddersassen. De Oort höört polietsch von öllers mit bi Ringst bi.

## Geografie

Dicht in’n Süden flütt de Scheebeek langs.

De Naveröörd sünd Wisswohl in’n Noorden, Langel in’n Noordoosten, Grotenhain, Krönkenhütt, Olenstöhlen un Olenkamp in’n Oosten, Drüddgeest un Drachel (Op de Hööv) in’n Süüdoosten, Köhlen in’n Süüdwesten, Ringst in’n Westen un Hainmöhlen in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Ringst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Huusvaagdie (Böörd Ringst) von dat Amt Beers tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

De Oort hett to de Gemeen Ringst tohöört, bet de to’n 1. Januar 2015 oplööst worrn is. Sietdem is dat Rebeed Deel von de Gemeen Geestland.

### Inwahnertall

### Religion

Haxhoorn is evangeelsch-luthersch un evangeelsch-reformeert präägt un höört to dat Kaspel von de Simultankark St. Fabian in Ringst.

## Weertschop un Infrastruktur

### Verkehr

Haxhoorn liggt an en lüttje Blangenstraat to de Landsstraat 128, de in’n Noorden över Hainmöhlen na Beers geiht un in’n Süden över Köhlen un Geestenseth na Beverst.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 5 Debst liggt so 23 Kilometer in’n Noordwesten von Haxhoorn.

De nächste Bahnhoff is so bi teihn Kilometer wied weg in’n Süüdwesten de Bahnhoff Geestenseth an de Bahnlien Bremerhoben–Buxthu.

## Footnoten
Neemöhlen (bi Elm)

**Neemöhlen** () is en lütten Oort in de Gemeen Geestland in’n Landkreis Cuxhoben, Neddersassen. Dat höört polietsch al von öllers bi Elm mit bi un is binnen de Gemeen Deel von de Oortschop Elm.

## Geografie

De Naveröörd sünd Drangst in’n Noordoosten, Elm in’n Süüdoosten, Maschkamp in’n Süden, Laven in’n Süüdwesten, Wehden in’n Westen un Hemendörp in’n Noordwesten.

## Historie

In Neemöhlen hett dat fröher en Watermöhl geven.

### Verwaltungsgeschicht

In de Franzosentied von 1810 bet 1814 hett de Oort to de Mairie Beers in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Vaagdie Drangst in de Böörd Ringst, Amt Beers, tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

### Inwahnertall

### Religion

Neemöhlen is evangeelsch-luthersch präägt un höört to dat Kaspel von de Leevfroon-Kark in Elm.

## Weertschop un Infrastruktur

### Verkehr

Neemöhlen liggt an’n Brookdeelsweg, de in’n Noorden bi Drangst an de Landsstraat 120 ran geiht un in’n Süden in Elm över de Gallbargstraat an de Kreisstraat 60.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 5 Debst liggt so fiev Kilometer in’n Westen von Neemöhlen.

De nächste Bahnhoff is so bi 13 Kilometer wied weg in’n Süüdwesten de Bahnhoff Leh an de Bahnlien Bremerhoben–Cuxhoben.

## Footnoten
Möhdiek

**Möhdiek** () is en Oort in de Gemenen Steenau (Samtgemeen Land Hadeln) un Geestland in’n Landkreis Cuxhoben, Neddersassen. De gröttere Deel höört to Steenau un blots een Huus to Ankloh in de Oortschop Beers binnen de Gemeen Geestland.

## Geografie

Möhdiek liggt dicht bi dat Över von de Möh ganz in’n Süden von Hadeln. In’n Nordwesten von’n Oort löppt de Haadler Kanaal langs.

De Naveröörd sünd dat Süderenn von Godshem un Ooldbachenbrook in’n Noordoosten, Neebachenbrook un Maurismaur in’n Süüdoosten, Lührsfeld in’n Süden, Ankloh un Beers in’n Süüdwesten, Steenau-Höörn in’n Westen un Steenau-Lauendeel un -Süderenn in’n Noordwesten.

## Historie

### Verwaltungsgeschicht

De Haadler Deel von’n Oort hett vör 1852 to dat Land Hadeln tohöört. Von 1852 bet 1885 weer dat in dat Amt Oterndörp un denn in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

Dat Huus, dat to Ankloh höört hett, hett vör 1859 in de Vaagdie Lintig in de Böörd Ringst, Amt Beers, legen. Von 1859 bet 1885 weer dat in dat Amt Leh un von 1885 bet 1932 in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

As Deel von de Gemeen Ankloh keem dat Ankloher Huus von Möhdiek 1968 an de Gemeen Beers. De Gemeen Beers is to’n 1. Januar 2015 oplööst worrn. Dat ganze Rebeed höört nu to de Gemeen Geestland.

### Inwahnertall

Steenau:

Ankloh:

### Religion

Möhdiek is evangeelsch-luthersch präägt un höört to dat Kaspel von de Johannes-Kark in Steenau. Dat Huus, dat to Ankloh höört, hett fröher in dat Kaspel von de luthersch/reformeerte Simultankark St. Fabian in Ringst legen, hett later denn aver ok to de Kark in Steenau höört.

## Kultur

### Verenen

De Schüttenvereen Steenau-Hull, de sien Schüttenhuus in’n Ankloher Deel von Möhdiek hett, is 1909 grünnt worrn.

## Weertschop un Infrastruktur

### Verkehr

Von Möhdiek loopt Straten na Höörn in’n Westen (an de Landsstraat 119 ran), Steenau in’n Noordwesten (na de Kreisstraat 19), Godshem in’n Noordoosten un Ankloh in’n Süüdwesten.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 5 Debst liggt so 19 Kilometer in’n Süüdwesten von Möhdiek.

De nächsten Bahnhööv is so bi 21 Kilometer wied weg in’n Noorden de Bahnhoff Oterndörp an de Nedderelvbahn un 20 Kilometer in’n Süden de Bahnhoff Geestenseth an de Bahnlien Bremerhoben–Buxthu.

## Footnoten
Daallicht

Dat **Daallicht**, ok **Halflicht** oder **Afblendlicht**, is en Part van de Belüüchten van Fohrtügen. Dat Daalicht is för jeder een Plicht un mutt ’s nachts in de Düüsternis, in Tunnels un wenn et buten to diesig un schemmerg is, man ok bi Regen un Snee, anmaakt werrn.

Anners as dat Standlicht un dat Dagfohrlicht, wölke en blot anmaakt, dat de Anneren en beter süht, is dat Daallicht ok nödig in’r Düsternis de Straat to belüüchten. 

Dat Daallicht draff de Autofohrers, de en längs tomööt kümmt, nich blennen. Anners is dat bi’n Wietlicht, dat wat kräftiger lüücht. 

## Funktschoon

Das Daallicht bruukt een de Fohrbahn vör de Fohrtüüg ut to lüüchten un ok dat annere Fohrers een in de Düüsternis seht. 
De Smietlüüchter van Kraftfohrtügen het ok noch en Standlicht, dat jümmer to an’n lüüchten is. Up düüse Manier seht de Verkehr, de in’e Mööt kümmt dat Fohttüüg ok wenn dat Daallicht in’n Dutten is.

Anners as dat Wietlicht, dat so wiet as dat angahn kann lüücht, is de Pläck de van’n Daalicht belüücht werrt wat lütter, up dat de Lichter de Anneren in’n Verkehr nich blennet.

Vandage belüücht dat Daalicht de Staat normalerwiese asymmetrisch. In Lännern, wo de Autos up’r rechten Sied fohrt is ok de rechte Sied kräftiger belüücht. In Lännern mit Linksverkehr strahlt dat Smietlicht linkerhand kräftiger. Up düsse Oort blennet da Licht de Fohrtügen, de in de Mööt kümmt, minner. Man togliek is de Stratenkant good noog belüücht, Footgänger, Raadfohrers un ok Wild to sehn.

## Literatur
* Rudolf Hüppen, Dieter Korp: *Autoelektrik alle Typen.* Motorbuchverlag, Stuttgart 1968, ISBN 3-87943-059-4
* Norbert Adolph: *Autoelektronik / Grundlagen und Bauvorschläge.* 1. Oplaag, Verlagsgesellschaft Schulfernsehen, Köln 1979 ISBN 3-8025-1128-X
* Jürgen Kasedorf, Richard Koch: *Service-Fibel für die Kfz-Elektrik.* 15. Oplaag, Vogel Buchverlag, Würzburg 2007, ISBN 978-3-8343-3098-7
Kameyama

**Kameyama** (japaansch 亀山天皇; * 9. Juli 1249; † 4. Oktober 1305) weer de 90. Tennō (Kaiser) vun Japan (9. Januar 1259 bit 6. März 1274).
He weer en Söhn vun Go-Saga-tennō. Sien Eeegennaam weer *Tsunehito* (恒仁).

Nah sien Machtentheeven wurr he en buddhistisch Mönk. He hett den Zen-buddhistischen Tempel Nanzen-ji in Kyōto grünnd un hett dor de Rest vun sien Leven dor verbrocht.
Feernlicht

Dat **Feernlicht**, ok **Wietlicht** oder **Upblendlicht** is en Part van de Fohrtüügbelüchten. Dat is Plicht, dat elk  un een Kraftfohrtüüg en Feernlicht het.

Dat Feernlicht werrt bruukt as en Lichtteken oder wenn et düht düüster un dor nenne Straatlatüchten sind.
## Funktschoon
Dat Wietlicht kann een as Belüüchten, wenn et düht düüster is bruken, man ok as en Lichtteken.

Wenn dat Feernlicht an is, mutt en blo Kontrolllamp up’n Brukelboord lüüchten. 
### Feernlicht
Meesttieds bruukt een dat Feernlicht, wenn et düht düüster is un de Fohrer de Straat nich wied noog överkieken kann. Een draaf jo blot so fix fohren, dat en binnen de Streek, de to överkieken, stoppen kann. Mit’t Feernlicht is düsse Streek wieder, dorümme kann een mit Feernlicht an, ok en beten wat swänker fohren. 

Dat Wietlicht draff bruukt werrn, wenn
*kene Fohrers oder Footgänger, de in de Mööt kümmt, blennet werrn
*kene Straatlatüchten dor sind
*Fohrers, Footgängers un annere vör een nich blennet werrn

### Lichtteken
Dat *Lichtteken* (ok *Lichthuup* oder *Lichtsignaal*) draff de Fohrer bruken, annere in’n Verkehr to wohrschauen. En Lichtteken to maken, tippt en Hevel för dat Wietlicht blot gans kort an. Up düsse Wiese lüücht de Schiensmieter för dat Wietlicht blot gans kort.
Die Lichthupe ist eine Vorrichtung, mit der man die Fernscheinwerfer bzw. die Fernlicht-Glühwendeln kurz einschalten kann, um damit 
Deutschland
So en Lichtteken is bi düssen Begeevnissen verlöövt:
*buten van Oortschoppen, den Fohrer vör enen, klaar to maken, dat een överhalen will.
*wenn een vör en Gefohr, för sik sülvst oder annere, wohrschauen will

Dat is bi düssen Begeevnissen verbaden en Lichtteken to maken
*Anzeigen des Gewährens der Vorfahrt des Gegenverkehrs bei Hindernissen, Engpässen oder an Kreuzungen (als freundliche Geste, s. u.)
* Een Fründ oder Naver, de in de Mööt kümmt, to gröten
* de Verkehr, de in de Mööt kümmt, vör en Tempokontroll to wohrschauen
 
## Annere Fohrtügen
### Iesenbahn
Bi den Tog sind de Regeln, wenn de Togföhrers dat Feernlicht bruken dröfft, meest de lieken as bi de Verkehr up de Straat. Dat Feernlich schall nich in Bahnhöven, an’n  Perrong oder wenn en Fohrtüüg in de Mööt kümmt bruukt werrn.
En beten swoor is dat bi Straten, de parallel längs, an Schienen vörbi löppt. Dor kann dat man passeern, dat en Tog en Fohrtüüg up’e Straat blennet.
### Fohrrad
Ehrdage gaff et ok Schiensmieter mit Daallicht un Wietlicht för Fohrräder. Man vandage is dat nich begäng un dor gifft et ok nenne Gesett, dat seggt, dat en Fohrrad sowat hebben mutt.
## Literatuur
* Rudolf Hüppen, Dieter Korp: *Autoelektrik alle Typen.* Motorbuchverlag, Stuttgart 1968, ISBN 3-87943-059-4.
* Jürgen Kasedorf, Richard Koch: *Service-Fibel für die Kfz-Elektrik.* 15.&nbsp;Auflage, Vogel Buchverlag, Würzburg 2007, ISBN 978-3-8343-3098-7.
* Hans-Hermann Braess, Ulrich Seiffert: *Vieweg Handbuch Kraftfahrzeugtechnik.* 6.&nbsp;Auflage, Verlag Vieweg + Teubner, Wiesbaden 2011, ISBN 978-3-8348-1011-3.
## Nawiesen
Wolpers

**Wolpers** is de Familiennaam von

* Carl Wolpers (1875–1962), düütschen Jurist,
* Carlheinrich Wolpers (1906–2003), düütschen Mediziner,
* Eduard Wolpers (1900–1976), düütschen Footballspeler,
* Godehard Wolpers (* 1967), düütschen Feernsehproduzent,
* Theodor Wolpers (* 1925), düütschen Literaturwetenschopper un Anglist.
Wehdenerdamm

**Wehdenerdamm** () is en lütten Oort in de Gemeen Schippdörp in’n Landkreis Cuxhoben, Neddersassen. De Oort höört polietsch al von öllers bi Spaden bi un is Deel von de Oortschop Spaden binnen de Gemeen.

## Geografie

De Naveröörd sünd Wehden un Drangst in’n Noordoosten, Elm, Maschkamp un Laven in’n Süüdoosten, Spaden in’n Süüdwesten, Leherheid in’n Westen un Fehrmoor un Debsterbüttel in’n Noordwesten. Leherheid un Fehrmoor höört to de Stadt Bremerhoben.

## Historie

### Verwaltungsgeschicht

De Oort hett vör 1859 to de Vaagdie Sievern in de Böörd Debst, Amt Beers, tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Landkreis Wersermünn worrn un 1977 von’n Landkreis Cuxhoben.

Wehdenerdamm hett von öllers bi de Gemeen Spaden höört. Spaden is mit de Gemeenreform in Neddersassen to’n 1. März 1974 denn Deel von de Gemeen Schippdörp worrn.

### Inwahnertall

### Religion

Wehdenerdamm is evangeelsch-luthersch präägt un höört to dat Kaspel von de Dietrich-Bonhoeffer-Kark in Spaden. Bet 1960 harr de Oort to dat Kaspel von de Dionysius-Kark in Debst höört.

## Weertschop un Infrastruktur

### Verkehr

An Wehdenerdamm langs löppt de Kreisstraat 63, de in’n Süüdwesten na Spaden geiht un in’n Noordoosten na Wehden un an de Landsstraat 120 ran. Na Süüoosten geiht von de K&nbsp;63 de K&nbsp;61 af, de na Laven un Bramel geiht.

De nächste Autobahn is de Autobahn 27. De Opfohrt 6 Bremerhoben-Överseehavens liggt so dree Kilometer in’n Süüdwesten von Wehdenerdamm.

De nächste Bahnhoff is so bi söss Kilometer wied weg in’n Süüdwesten de Bahnhoff Leh an de Bahnlien Bremen–Cuxhoben.

## Footnoten
Falkenborg (Landkreis Cuxhoben)

**Falkenborg** () is en Hoff in de Gemeen Geestland in’n Landkreis Cuxhoben, Neddersassen. De Hoff höört polietsch von öllers bi Ankloh mit bi un is Deel von de Oortschop Beers binnen de Gemeen.

## Geografie

De Hoff Falkenborg liggt an’n Falkenbörger Beek, de in’n Beerser See münnt.

De Naveröörd sünd Steenau-Höörn in’n Noorden, Möhdiek un Ankloh in’n Noordoosten, Lührsfeld in’n Süüdoosten, Lintig in’n Süden un Beers in’n Westen.

## Historie

Op Falkenborg schall fröher de Falkneree von de Borg Beers ween hebben.

### Verwaltungsgeschicht

De Oort hett vör 1859 to de Vaagdie Lintig in de Böörd Ringst, Amt Beers, tohöört un denn von 1859 bet 1885 to dat Amt Leh. Na 1885 weer dat in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

De Oort hett von öllers to de Gemeen Ankloh höört, de 1968 Deel von de Gemeen Beers worrn is. An’n 1. April 1971 is Beers Maat von de eerste Samtgemeen Beers worrn, ut de mit de Gemeenreform in Neddersassen to’n 1. März 1974 de ne’e, gröttere Samtgemeen Beers worrn is. To’n 1. Januar 2015 sünd Gemeen un Samtgemeen oplööst worrn un dat Rebeed höört nu to de Gemeen Geestland. De fröhere Gemeen Beers billt nu en Oortschop binnen de Gemeen.

### Inwahnertall

### Religion

Falkenborg is evangeelsch-luthersch präägt un höört to dat Kaspel Beers. Bet 1969 hett dat noch to dat Kaspel Ringst höört.

## Weertschop un Infrastruktur

### Verkehr

Falkenborg is över den Falkenbörger Weg mit Ankloh verbunnen. Von Ankloh geiht denn de Ankloher Straat na Beers un de Kreisstraat 37 an de Landsstraat 116 bi Lintig.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 5 Debst liggt so 18 Kilometer in’n Westen von Falkenborg.

De nächste Bahnhoff is so bi 18 Kilometer wied weg in’n Süden de Bahnhoff Geestenseth an de Bahnlien Bremerhoben–Buxthu. Von 1896 bet 1968 hett dat ok Personenverkehr op de Bahnlien Bremerhoben–Beers geven. De Bahnhoff Beers leeg fiev Kilometer in’n Westen von’n Oort.

### Scholen

De Kinner ut Falkenborg gaht na de Grundschool Beers.

## Footnoten
Hannöversch Staatsraad

De **Staatsraad** weer en Verfatensorgaan von dat Königriek Hannover. Dat weer de twete Kamer von de Stännversammlung von dat Königriek Hannover.

De Staatsraad is 1839 ünner König Ernst August von Hannover inricht worrn un bestünn bet Hannover 1866 dör Prüßen annekteert worrn is. Vörbild för den Hannöverschen Staatsraad weer de Prüüßsche Staatsraad. De eerste Präsident weer von 1839 bet 1848 de Generalmajor Bernhard zu Solms-Braunfels, en Steefsöhn von’n König. 1848 is de Präsident von dat Gesamtministerium (Ministerpräsident) Alexander Levin von Bennigsen sien Nafolger worrn. 1849 is dat in §&nbsp;6 von de Verordnung över den Staatsraad so regelt worrn, dat jümmer de Baas von de Regeren in dat Königriek gliektiedig ok Vörsitter von’n Hannöverschen Staatsraad is. 

1856 is dat wedder trüggännert worrn un de Präsident von’n Staatsraad is wedder von’n König ernannt worrn. Von 1856 bet 1865 weer dat Staatsminister a.&nbsp;D. Johann Caspar von der Wisch. De letzte Präsident weer bet 1866 Minister Wilhelm von Borries. Blangen den Präsident un den Generaalsekretär hebbt ok de annern Ministers un ok Spitzenbeamte ut de Landsverwaltung as ordentliche Liddmaten to’n Staatsraad höört. Tosätzlich hett de König verdeente Personen ut dat Königriek to Maten buten de Reeg von’n Staatsraad ernannt.

## Literatur

* Michael Wrage: *Der Staatsrat im Königreich Hannover 1839-1866.* Münster 2001. ISBN 3825854019 (Digitalisat)
Holsselnerfeld

**Holsselnerfeld** () is en lütten Oort in de Gemeen Geestland in’n Landkreis Cuxhoben, Neddersassen. De Oort höört polietsch al von öllers bi Holsseln mit bi un is Deel von de Oortschop Holsseln binnen de Gemeen.

## Geografie

De Naveröörd sünd Holsseln in’n Noorden, Niewohl in’n Oosten, Hemendörp in’n Süüdoosten, Sievern in’n Süden, Mulsen in’n Süüdwesten un Dorum in’n Westen.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Niewohl in’n Kanton Dorum höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Vaagdie Holsseln in de Böörd Debst, Amt Beers, tohöört un denn von 1852 bet 1885 to dat Amt Dorum. Na 1885 weer dat in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben.

De Oort höört von öllers bi Holsseln bi. Holsseln weer von 1971 bet 1974 Maat von de Samtgemeen Niewohl. Gemeen un Samtgemeen sünd mit de Gemeenreform in Neddersassen to’n 1. März 1974 oplööst worrn un dat Rebeed is Deel von de Gemeen Langen worrn. De Gemeen Langen is to’n 1. Januar 2015 ok oplööst worrn un Holsselnerfeld höört nu to de Gemeen Geestland.

### Inwahnertall

### Religion

Holsselnerfeld is evangeelsch-reformeert präägt un höört to dat Kaspel von de Kark in Holsseln.

## Weertschop un Infrastruktur

### Verkehr

Dör Holsselnerfeld löppt de Landsstraat 119, de in’n Süüdoosten na Niewohl un Beers geiht un in’n Westen na Dorum an de L&nbsp;129. An’n Westrand von’n Oort warrt de L&nbsp;119 von de de L&nbsp;135 krüüzt, de in’n Noorden över Holsseln, Millm un Olenwoold na Cuxhoben geiht un in’n Süden över Sievern un Langen na Bremerhoben.

De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 4 Niewohl liggt so dree Kilometer in’n Oosten von Holsselnerfeld.

De nächste Bahnhoff is so bi dree Kilometer wied weg in’n Westen de Bahnhoff Dorum an de Bahnlien Bremerhoben–Cuxhoben.

## Footnoten